ऐसे कई पेशेंट हैं, जो शराब बिल्कुल नहीं पीते, फिर भी शराबियों की तरह उनके लिवर में नुकसान पहुंचता है। इस बीमारी को नॉनएल्कोहिल्क फैटी लिवर डिजीज (एनएएफएलडी) कहते हैं। एक स्टडी के मुताबिक, आम लोगों में करीब 20-30 प्रतिशत इस बीमारी से पीड़ित होते हैं, जबकि चंडीगढ़ के लिए चौंकाने वाला आंकड़ा है। पीजीआई की एक स्टडी के मुताबिक, चंडीगढ़ में करीब 53 प्रतिशत लोग फैटी लिवर से पीड़ित हैं। यह काफी बड़ा आंकड़ा है। हालांकि अब तक स्टडी प्रकाशित नहीं हुई, पर शोधकर्ताओं ने स्टडी के मुख्य प्वाइंट को शेयर किए हैं। कुछ लोगों में फैटी लिवर के बाद लिवर फाइब्रोसिस होता है, जिसे नैश (एनएएसएच) कहते हैं।